EkBass/fiwiki-20250220-pages-articles huggingface dataset:
Keskusrada

Keskusrada () oli Ukrainan kansantasavallan aikana vuosina 1917–1918 Kiovassa toiminut Ukrainan kansallinen neuvosto. Sen jäseninä oli alkuun 150 edustajaa poliittisista puolueista, ammatillisista ja kulttuuriorganisaatioista ja kuvernementeista. Eri vaiheiden jälkeen heinäkuun lopussa 1917 edustajia oli 822. Keskusrada perustettiin 17. maaliskuuta 1917. Sen puheenjohtajaksi valittiin poissaolevana Myh’ailo Hruševskyi. Keskuudestaan se valitsi jäsenet toimeenpanevaan komiteaan hoitamaan käytännön asioita. Keskusrada ehti kokoontua täysistuntoon yhdeksän kertaa. Keskusrada laati neljä universaalia, joilla Ukraina vietiin autonomiasta itsenäisyyteen. Neljännellä universaalilla Ukraina julistettiin 25. tammikuuta 1918 kokonaan itsenäiseksi valtioksi. Keskusradan merkittävin lainsäädännöllinen toimi oli Ukrainan kansantasavallan perustuslain säätäminen. Saksalaisten tuella tapahtuneen vallankaappauksen jälkeen Ukrainan valtion hetmaniksi julistettiin kenraali Pavlo Skoropadskyi. Hän hajotti 29. huhtikuuta 1918 keskusradan ja kumosi sen säätämät lait. Keskusradan virallinen julkaisu oli Visty z Ukrajinsko Tsentralnoji Rady, joka ilmestyi huhtikuusta marraskuuhun 1917. ==Lähteet== ==Aiheesta muualla== Luokka:Ukrainan politiikka Luokka:Historialliset lainsäädäntöelimet
Urach (hallitsijasuku)

Urach on eurooppalainen kuninkaallinen suku, joka on peräisin Saksasta ja polveutuu vanhemman Württembergin hallitsijasuvun morganaattisesta haarasta. Sukuun kuulunut prinssi Wilhelm (1864–1928) valittiin Liettuan kuninkaaksi 11. heinäkuuta 1918 hallitsijanimellä Mindaugas II, Saksan vastustuksesta huolimatta. Maa oli julistautunut itsenäiseksi Neuvosto-Venäjästä aiemmin samana vuonna. Kuningas ei koskaan ehtinyt edes käydä maassaan, ja lopulta Liettuaa hallinnut Liettuan neuvosto veti tarjouksensa pois, kun kävi selväksi, ettei Saksa voittaisi ensimmäistä maailmansotaa. Maan ensimmäiseksi presidentiksi valittiin Antanas Smetona. Suvun nykyinen päämies on Urachin herttua Wilhelm Albert. == Lähteet == Luokka:Liettuan historia Luokka:Hallitsijasuvut
Juiceslf

Ijumdiya Dominic Wadzani tunnetaan nimellä Juiceslf on nigerialainen räppäri- laulaja ja lauluntekijä. joka on allekirjoitettu steadee-rekistereihin. == Diskografia == === Albumit === * Cracking * Rising Above == Lähteet == Luokka:Nigerialaiset muusikot
Kirjallisuusvuosi 1744

Kirjallisuusvuosi 1744 käsittelee vuoden 1744 tärkeitä kirjallisuuden tapahtumia, uutisia ja julkistuksia. == Tapahtumia == * Eliza Haywood perusti Britanniassa aikakausilehden The Female Spectator, joka on ensimmäinen naisen perustama ja säännöllisesti ilmestynyt naistenlehti. == Julkaisuja == * John Armstrong - The Art of Preserving Health * Eberhard Christian Kindermann - Die Geschwinde Reise auf dem Lufft-Schiff nach der obern Welt (ensimmäinen saksankielinen tieteisromaani) * James Miller - Mahomet the Imposter (näytelmä) * Hedvig Charlotta Nordenflycht - Qwinligit Tankespel af en Herdinna i Norden (ensimmäinen numero vuosittain ilmestyneestä runoteossarjasta) * William Oldys - The Harleian Miscellany ==Lähteet== 1744 Luokka:1744
Sassoon

Sassoon on muun muassa seuraavien henkilöiden sukunimi: * George Sassoon (1936–2006), englantilainen henkilö, joka väitti, että Mooseksella oli ydinkäyttöinen kone, joka tuotti mannaa erämaavaelluksella * Siegfried Sassoon, salanimi Saul Kain, (1886–1967), englantilainen runoilija ja proosakirjailija * Vidal Sassoon (1928–2012), brittiläinen kampaaja ja liikemies
Kirjallisuusvuosi 1743

Kirjallisuusvuosi 1743 käsittelee vuoden 1743 tärkeitä kirjallisuuden tapahtumia, uutisia ja julkistuksia. == Tapahtumia == * Benjamin Franklin perusti American Philosophical Society -seuran Philadelphiaan. == Julkaisuja == * Eliza Haywood - Memoirs of an Unfortunate Young Nobleman * Henry Fielding - The Life of Jonathan Wild the Great * Stanisław Leszczyński - Głos wolny wolność ubezpieczający (Puolan yhteiskunnan uudistusta vaativa julistus) * Ludovico Antonio Muratori - Antiquitates italicae mediaevi * Voltaire - La Mort de César (näytelmä) ==Lähteet== 1743 Luokka:1743
Kirjallisuusvuosi 1742

Kirjallisuusvuosi 1742 käsittelee vuoden 1742 tärkeitä kirjallisuuden tapahtumia, uutisia ja julkistuksia. == Tapahtumia == * Ranskalainen Pierre Simon Fournier loi Fournier- ja Narcissus-kirjaintyypit. Pysyvimmän työn hän kuitenkin teki alan standarisoinnissa kehittämällä esimerkiksi kirjainkokojen luokittelun. Pierre Simon Fournier le jeune. My Fonts. Web Archive 2004. * Alankomaissa syntynyt ruotsalainen kustantaja Margareta Momma perusti Stockholm Gazette -lehden. * John Byromin kehittämä pikakirjoitusjärjestelmä nimeltään Byromin järjestelmä mullisti alan kehityksen. Byrom sai Britanniassa yksinoikeuden sen käyttämiseen ja opettamiseen. == Julkaisuja == * William Collins - The Persian Eclogues (runoteos) * Pierre Simon Fournier - Modèles des Caractères (typografiaa) * Henry Fielding - Joseph Andrews (romaani) * William Shenstone - The Schoolmistress (runoteos) ==Lähteet== 1742 Luokka:1742
Betpouey

Betpouey (oksitaaniksi: Bèthpuei) on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 24 kilometriä Argelès- Gazostin kaupungista kaakkoon. Betpoueyn kylän keskustassa oleva Saint- Sébastienin kirkko on rakennettu 1100- ja 1300-luvuilla. ==Lähteet== ==Aiheesta muualla== Luokka:Hautes-Pyrénées’n kunnat
Carl Berner

Carl Christian Berner (20. marraskuuta 1841 Kristiania – 25. toukokuuta 1918 Kristiania) oli norjalainen opettaja ja Venstren poliitikko. Hän istui suurkäräjillä 1880-luvulta alkaen ja toimi niiden puhemiehenä 1898–1909. Vuosina 1892–1893 hän oli kirkko- ja opetusministeri. Berner oli yksi keskeisiä Norjan itsenäistymiseen vaikuttaneita poliitikkoja. Hän oli suurkäräjien puhemies unionin hajoamisen aikaan, ja osallistui Norjan delegaatioon Karlstadin neuvotteluissa. Berner on haudattu Oslon Vestre gravlund -hautausmaalle. De svensk-norska unionsförhandlingarna i Karlstad, 1905 - Nordiska Museet - NMA.0034900.jpg|Ruotsalaisia ja norjalaisia neuvottelemassa valtioliiton purkamisesta Karlstadissa vuonna 1905. Berner kolmantena oikealta. Andreas Bloch caricature 1905 3.png|Berneriä esittävä pilakuva vuodelta 1905. Carl Berners plass, Oslo.jpg|Bernerin mukaan nimetty Carl Berners plass Oslossa. ==Lähteet== ==Aiheesta muualla== Luokka:Norjan opetusministerit Luokka:Norjalaiset opettajat Luokka:Norjalaisten puolueiden puheenjohtajat Luokka:Suurkäräjien puhemiehet Luokka:Vuonna 1841 syntyneet Luokka:Vuonna 1918 kuolleet
Esquièze-Sère

Esquièze-Sère (oksitaaniksi: Esquiesa e Cèra) on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 18 kilometriä Argelès-Gazostin kaupungista kaakkoon. pienoiskuva|vasen|Sèren kirkko Sèren kirkko on rakennettu 1100-luvulla. Kirkko on säilyttänyt alkuperäisen asunsa yhtä 1700-luvulla tehtyä ikkunaa lukuun ottamatta. Kirkko on ollut historiallinen muistomerkki vuodesta 1914 lähtien. ==Lähteet== ==Aiheesta muualla== Luokka:Hautes-Pyrénées’n kunnat
Carl Berners plass

Carl Berners plass on Oslossa Grünerløkkan kaupunginosassa sijaitseva aukio ja liikenteen solmukohta. Sen kautta kulkevat monet julkisen liikenteen linjat sekä suuri määrä yksityisautoja. Aukio on nimetty poliitikko Carl Bernerin mukaan. ==Lähteet== ==Aiheesta muualla== Luokka:Oslon aukiot Luokka:Oslon liikenne
W1ndy Season

W1ndy Season on Tuulin toinen albumi, joka julkaistiin 11. elokuuta 2023. Albumi sisältää Tuulin vuosien 2022 ja 2023 aikana julkaisemat singlet ”Windy Season”, ”OnlyFans”, ”Bikineis” ja ”Redflag”. Albumi julkaistiin sekä digitaalisena että vinyylinä, mutta vinyylijulkaisu viivästyi viikolla ja saapui myyntiin 18. elokuuta 2023. Vinyylilevy on väriltään sininen. Tuuli kertoi albumin kertovan hänen elämäntarinaansa, hänen itsevarmaa asennettaan sekä voimauttavaa näkökulmaa. Windy Seasonin levyjulkkarit on vuoden 2023 Blockfesteillä Tampereella. Myöhemmin syksyllä luvassa on myös täysmittainen kiertue. Albumi debytoi suomen virallisen albumilistan kolmantena. == Kappaleet == # # (feat. Costi) # # (feat. Cledos) # # # # # # (feat. ibe) == Lähteet == Luokka:Suomalaiset popalbumit Luokka:Vuoden 2023 albumit
Mahwah

Mahwah on kunta (township) Yhdysvalloissa New Jerseyn osavaltiossa. Sen väkiluku oli 25 487 vuonna 2020. Kunta sijaitsee Bergenin piirikunnan luoteisosassa. == Väestö == Vuonna 2020 Mahwah’n 25 487 asukkaasta valkoisia oli 76,0 %, aasialaisia 11,2 %, mustia 2,9 % ja alkuperäisasukkaita 0,5 %. Asukkaista 2,9 % kuului johonkin muuhun rotuun ja 6,5 % kuului kahteen tai useampaan rotuun. 22,8 % asukkaista puhui kotonaan jotain muuta kieltä kuin englantia ja 17,7 % asukkaista oli syntynyt ulkomailla. == Lähteet == == Aiheesta muualla == Luokka:New Jerseyn kunnat
Mahwah (täsmennyssivu)

Mahwah on kunta Yhdysvalloissa New Jerseyn osavaltiossa. Mahwah voi lisäksi viitata seuraaviin asioihin New Jerseyn osavaltiossa: * Mahwah, Ramapo-joen sivujoki * Mahwah Township Public Schools, koulupiiri Mahwah’ssa ** Mahwah High School, high school yllä olevassa koulupiirissä * Mahwah’n asema, julkisen liikenteen asema Mahwah’ssa
Lagonda Rapide

Lagonda Rapide on Aston Martinin vuosina 1961–1964 valmistama täyskokoinen 4-ovinen grand tourer. Auto perustuu Aston Martin DB4:n. Autossa oli 4.0 L Rivi-6 DOHC ja useimmat olivat 3-vaihteisella BorgWarner automaattivaihteistolla, mutta myös 4-vaihteinen manuaali oli saatavilla. == Lähteet == Luokka:Aston Martin Luokka:1960-luvun autot
Kirjallisuusvuosi 1741

Kirjallisuusvuosi 1741 käsittelee vuoden 1741 tärkeitä kirjallisuuden tapahtumia, uutisia ja julkistuksia. == Tapahtumia == * Andrew Bradford perusti Pohjois-Amerikan kolonioiden ensimmäisen aikakausilehden American Magazinen Philadelphiassa. * Arkeologisissa kaivauksissa Keski-Italiassa antiikin Tusculumin paikalla löydettiin mahdollisesti Ciceron huvilan Tusculanumin jäänteitä. * Konventikkeliplakaatti-nimisellä vuoden 1726 säädöksellä pyrittiin estämään herätysliikkeiden toiminta. Sen perusteella Kalajoen käräjät antoi laajan selvittelyn jälkeen tuomion useille heränneille laittomien kokousten pitämisestä. Tämän tapauksen jälkeen ei heränneitä vastaan enää aloitettu näin laajoja juttuja. == Julkaisuja == * Jacques Bénigne Bossuet - Traité de la connaissance de Dieu et de soi-même (postuumi romaani) * Johann Christoph Gottsched - Die deutsche Schaubühne (teatterihistoriaa) * Jean-Charles Gervaise de Latouche - Histoire de Dom Bougre, portier des Chartreux (romaani) * Ludvig Holberg - Nicolai Klimii Iter Subterraneum (tanskalainen latinankielinen satiiriromaani) * Christoph Karl Ludwig von Pfeil - Lieder von der offenbarten Herrlichkeit und Zukcunft des Herrn, Esslingen (virsirunoutta) * Hristofor Žefarović - Stemmatographia (bulgariankielinen panslavistinen pamfletti) ==Lähteet== 1741 Luokka:1741
USF Verftet

USF Verftet (lyhenne sanoista United Sardine Factories) on Norjan Bergenissä sijaitseva kulttuurikeskus. Siellä on tiloja konserteille, tanssi- ja teatteri- ja elokuvaesityksille, ateljeita sekä toimistoja. Keskuksessa käy töissä noin kolmesataa ihmistä. USF Verftet avattiin entiseen sardiinitehtaan rakennukseen vuonna 1993, ja sitä ylläpitää voittoa tavoittelematon Kulturhuset USF -säätiö. ==Lähteet== ==Aiheesta muualla== * Verkkosivut Luokka:Bergenin rakennukset ja rakennelmat
Erik Walkendorf

Erik Walkendorf (myös muodossa Valkendorf; ? – 28. marraskuuta 1522 Rooma, Kirkkovaltio) oli tanskalais-norjalainen teologi ja Nidarosin arkkipiispa vuosina 1510–1522. Hän kouluttautui Saksassa ja työskenteli vuodesta 1490 kuningas Hannun kansliassa. Kun Hannu ja hänen kruununperijänsä Kristian suostuttelivat paavin kuurian nimittämään hänet arkkipiispaksi, taustalla oli tavoite lisätä kuninkaan valtaa Norjassa. Walkendorf ajautui kuitenkin myöhemmin erimielisyyksiin kuninkaan kanssa. Hän matkusti Roomaan esittämään asiansa paaville, mutta kuoli siellä ennen kuin ehti tavata tämän. ==Lähteet== ==Aiheesta muualla== Luokka:Nidarosin arkkipiispat Luokka:Norjalaiset teologit Luokka:Tanskalaiset teologit Luokka:Vuonna 1522 kuolleet
Knjaža Hora

Knjaža Hora () on mäki Ukrainassa Kanivin luonnonsuojelualueella lähellä Kanivia Tšerkasyn alueella. Siellä on ollut Kiovan Rusin aikainen linnoitettu Rodenin (Rodnja) kaupunki, joka mainitaan Nestorin kronikassa vuoden 980 kohdalla. Vuosina 1870–1900 suoritetuissa kaivauksissa, joista vastasivat arkeologit Dmitry Samokvasov ja Mykola Biljašivskyi, ja vuosien 1958–1965 kaivauksissa, joita johti Halyna Mezentseva, tuli esiin puu- ja saviasumuksia, työpajoja ja muita rakennuksia, talouskaluja ja kulta- ja hopeakoristeita. Rodenin asukkaat olivat käsityöläisiä ja kauppiaita. Kaupunki tuhoutui mongolien hyökkäyksessä 1240-luvulla. Halyna Mezentsevin kirja Rodenista ja Knjaža Horasta ilmestyi Kiovassa 1968. ==Lähteet== ==Aiheesta muualla== Luokka:Ukrainan vuoret Luokka:Kiovan Rus Luokka:Tšerkasyn piiri
Uusi START

New START eli Uusi START (, ) on ydinaseriisuntasopimus Yhdysvaltojen ja Venäjän federaation välillä. Sen virallinen nimi englanniksi on Measures for the Further Reduction and Limitation of Strategic Offensive Arms (). Sopimus allekirjoitettiin 8. huhtikuuta 2010 Prahassa, Tšekissä, ja se tuli voimaan ratifiointien jälkeen 5. helmikuuta 2011. New START korvasi Moskovan aseriisuntasopimuksen (SORT), ja seuraa START I:tä, joka vanheni 2009, START II:ta, joka ei ikinä tullut täytäntöön ja START III:a, josta ei päästy ikinä edes neuvottelemaan. Kymmeneksi vuodeksi tehty sopimus sai jatkoa vuonna 2021, kun presidentit Joe Biden ja Vladimir Putin sopivat viiden vuoden jatkoajasta. Sopimus päättyy vuonna 2026. Venäjä keskeytti osallistumisensa sopimukseen 21. helmikuuta 2023. Se ei kuitenkaan vetäytynyt sopimuksesta ja tarkensi, että se noudattaa jatkossakin sopimuksessa asetettuja määrärajoituksia. == Sisältö == Sopimuksen asettamat rajoitukset: *Max. 700 käyttövalmista ydinaseiden toimitusvälinettä, sisältäen ICBM:t, SLBM:t ja ydinaseiden kuljettamiseen soveltuvat strategiset pommikoneet (ydintriadin elementit) *Max. 1 550 käyttövalmista strategista ydinasetta (määrä on melkein kaksi kolmasosaa alkuperäistä STARTia vähemmän ja kymmenen prosenttia SORTia vähemmän) *Max. 800 käyttö- ja ei-käyttövalmista ICBM ja SLBM -laukaisualustaa/siiloa sekä ydinaseiden kuljettamiseen soveltuvaa pommikonetta Sopimus sallii toisessa maassa tehtävät tarkastukset rajoitusten noudattamisesta. Sopimuksella ei ole vaikutusta taktisiin ydinaseisiin tai tavanomaisiin pitkän kantaman aseisiin. == Lähteet == Luokka:2000-luvun kansainväliset sopimukset Luokka:Ydinaseet
Kirjallisuusvuosi 1740

Kirjallisuusvuosi 1740 käsittelee vuoden 1740 tärkeitä kirjallisuuden tapahtumia, uutisia ja julkistuksia. == Tapahtumia == * Gabrielle-Suzanne Barbot de Villeneuven romaanissa La Jeune Américaine, et les contes marins on vanhin tunnettu variantti tarinasta Kaunotar ja hirviö. * Vuonna 1740 perustettu Witherby Publishing Group on vanhin itsenäinen kustannusliike englanninkielisellä alueella. * Ludovico Antonio Muratorin vuonna 1740 löytämä Muratorin kaanon on varhaisin Uuden testamentin kirjojen kaanon. Se on ajoitettu noin vuoteen 170. == Julkaisuja == * Johann Jakob Bodmer - Critische Abhandlung von dem Wunderbaren in der Poesie (kirjallisuustutkimus) * Johann Jakob Breitinger - Critische Dichtkunst (kirjallisuustutkimus) * Émilie du Châtelet - Institutions de physique * Olof von Dalin - Sagan om hästen * Sarah Dixon - Poems on Several Occasions (runoteos) * Antoine François Prévost - Histoire d’une grecque moderne * Samuel Richardson - Pamela, or Virtue Rewarded (varhainen kirjeromaani ja rakkausromaani) * Pu Songling - Strange Stories from a Chinese Studio (kiinaksi) * Samuel Richardson - Pamela; or, Virtue Rewarded (romaani) * Gabrielle-Suzanne Barbot de Villeneuve - La Jeune Américaine, et les contes marins ==Lähteet== 1740 Luokka:1740
Velli

Velli on erilaisista viljavalmisteista maidossa tai vedessä keitetty puuron kaltainen, mutta löysempi, lusikalla syötävä ruoka. Viljavalmisteet ovat hiutaleina, jauhoina tai suurimoina. Velliä syödään tavallisesti aamiaiseksi tai lounaaksi.Turtia 2009, s. 617. Länsi-Suomessa ja pohjalaismurteissa vellillä tarkoitetaan keittoa. Niissä käytetään nimityksiä hernevelli, lihavelli ja makkaravelli. Käytetyn raaka-aineen mukaan vellit on nimetty seuraavasti: *Grahamvelli on grahamjauhoista veden ja maidon seokseen keitetty velli.Oksanen 1986, s. 156. *Kaljavelli *Kauravelli on kaurahiutaleista ja maidosta keitetty velli. *Maissivelli on maissijauhosta tai soseutetusta pakastemaissista maitoon tai veteen keitetty velli. *Maitovelli on velli, jonka nesteenä on maito. *Mannaryynivelli on sama kuin mannavelli. *Mannavelli on mannasuurimoista maitoon keitetty velli. *Makaronivelli *Munavelli on vehnäjauhoista ja kananmunista maitoon keitetty velli.Turtia 2009, s. 362. *Ohrahiutalevelli *Ohrajauhovelli on ohrajauhoista maitoon keitetty löysähkö ruoka. *Ohraryynivelli on useita tunteja keitettävä länsisuomalainen perinneruoka.Turtia 2009, s. 383. *Ohravelli on ohraa sisältävä velli eli se on joko ohrahiutalevelli, ohrajauhovelli tai ohraryynivelli. *Perunavelli *Piimävelli on piimään keitetty ohra- tai ruisvelli.Turtia 2009, s. 425. *Riisiryynivelli tarkoittaa samaa kuin riisivelli. *Riisivelli on riisiryyneistä maidon ja veden seokseen keitetty velli.Oksanen 1986, s. 157. *Ruisvelli on suolalla ja voilla maustettu ruisjauhoista veteen keitetty löysähkö lusikalla syötävä ruoka.Turtia 2009, s. 483. *Samettivelli on maitoon keitetty vehnäjauhovelli, jossa on lisänä kananmunia, sokeria ja vaniljaa.Turtia 2009, s. 501. *Tattarivelli *Vesivelli on veteen keitetty velli, tavallisesti ruisvelli. ==Katso myös== *Hapanvelli ==Lähteet== * * * ===Viitteet=== Luokka:Ruokalajit Luokka:Viljatuotteet
Anjaana Anjaani

Anjaana Anjaani (; suomeksi ”Tuntemattomat”) on vuonna 2010 ensi-iltansa saanut intialainen hindinkielinen romanttinen draamakomediaelokuva, jonka on ohjannut Siddharth Anand ja tuottanut Sajid Nadiadwala. Päärooleja näyttelevät Ranbir Kapoor ja Priyanka Chopra. == Juoni == Kaksi itsetuhoista muukalaista tapaavat ja tekevät sopimuksen itsemurhasta uudenvuodenaattona. Sillä välin he täyttävät henkilökohtaiset toiveensa ja lopulta rakastuvat. == Näyttelijät == == Soundtrack == == Vastaanotto == Box Office India julisti Anjaana Anjaanin ”keskinkertaiseksi”. == Lähteet == == Aiheesta muualla == * * Luokka:Vuoden 2010 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Intialaiset komediaelokuvat Luokka:Elokuvat itsemurhasta Luokka:Hindinkieliset elokuvat Luokka:Siddharth Anandin ohjaamat elokuvat
Mansion Housen metroasema

Mansion House on Lontoon metron Circle- ja District-linjojen asema Blackfriarsin ja Cannon Streetin asemien välissä. Se sijaitsee Lontoon Cityssä Cannon Streetin ja Queen Victoria Streetin risteyksessä. Asema on saanut nimensä Lontoon ylipormestarin virka-asunnosta Mansion Housesta, vaikka Cannon Streetin ja Bankin metroasemat sijaitsevatkin sitä lähempänä. Sen lähistöllä sijaitsevat myös Shakespeare’s Globe, Barbican Centre ja Bank of England Museum. Alkuperäinen metroasema avattiin 3. heinäkuuta 1871, kun District Railwayn linjaa jatkettiin Blackfriarsista Mansion Houseen. Laajennus rakennettiin käyttäen avointa tunnelinrakennustapaa, jonka aikana tehtiin yhdeksän metriä syvä kaivanto tunnelia varten. Asemalla on kolme laituria, mutta niistä yksi on jäänyt pois käytöstä. == Lähteet == Luokka:Lontoon Cityn metroasemat
Kirjallisuusvuosi 1739

Kirjallisuusvuosi 1739 käsittelee vuoden 1739 tärkeitä kirjallisuuden tapahtumia, uutisia ja julkistuksia. == Tapahtumia == * Ensimmäisen vironkielinen Raamattu ilmestyi nimellä Piibli Ramat. Sen kääntäjänä oli Anton thor Helle. * Henry Brooken näytelmä Gustavus Vasa kiellettiin Britanniassa vuoden 1737 Licensing Act -lain nojalla. * The Scots Magazine alkoi ilmestyä. == Julkaisuja == * Anthony Brown - The Fatal Retirement (draama) * Elizabeth Carter - Sir Isaac Newton's Philosophy Explain'd for the Use of Ladies * David Hume (anonyymisti) - A Treatise of Human Nature (filosofiaa) * Jonathan Swift - Verses on the Death of Dr. Swift (runoteos) ==Lähteet== 1739 Luokka:1739
Sotnja

Sotnja (ven. ja , ’satakunta’) oli eskadroonaa vastaava kasakkaosasto. 1900-luvun alussa sotnjaan kuului noin 150 hevosta, ja 4-6 sotnjaa muodosti polkin (rykmentin).Sotnja Tietosanakirja. Osa 8, palsta 1687–1688. Tietosanakirja-osakeyhtiö 1916 ==Lähteet== Luokka:Sotilasyksiköt Luokka:Venäjänkieliset sanat ja sanonnat Luokka:Ukrainankieliset sanat ja sanonnat
Languedoc (D653)

Languedoc (runkonumero D653) on Ranskan laivaston 4. heinäkuuta 2017 palvelukseen otettu Aquitaine-luokan monitoimifregatti. == Valmistus == Alus tilattiin DCNS:ltä, missä köli laskettiin 30. marraskuuta 2011. Alus laskettiin vesille 12. heinäkuuta 2014 ja otettiin palvelukseen 4. heinäkuuta 2017. == Palvelus == Alus on palveluksessa. == Lähteet == * Luokka:Aquitaine- luokan fregatit
Time Won’t Wait

Time Won't Wait on Kojon viides studioalbumi, joka julkaistiin vuonna 1983. Albumi tuotettiin Isossa-Britanniassa pääosin englantilaisten muusikkojen voimin. Levy sisältää ensimmäisen suomalaisen rap-kappaleen "Whatugonnado". Albumi julkaistiin Suomessa Dig It -levymerkillä vinyylilevynä ja C-kasettina. == Kappaleet == Kaikkien kappaleiden rytmisovitukset The Mechanics -yhtye (ellei toisin mainita) ja torvisovitukset Blow by Blow Horn -kokoonpano (ellei toisin mainita). Kaikkien kappaleiden taustalaulujen sovitukset The Golden Throat -kuoro. === A-puoli === # # # # # === B-puoli === # * # # # # == Kokoonpano == * Kojo - laulu ja "juhlan äänet" (kappaleessa "Whatugonnado?") === The Mechanics === * Gus Isadore - kitara (soolot kappaleissa 3, 5, 6 ja 8), kuoro ("The Golden Throat") ja taustalaulu (kappaleissa "Hey Little Girl", "Time Won't Wait (For Me)", "Pin-Up Queen") * Paul "Tubbs" Williams - basso (soolo kappaleessa "Whatugonnado?"), syntetisaattori, kuoro ("The Golden Throat"), taustalaulu (kappaleissa 2 ja 6-8) ja "juhlan äänet" (kappaleessa "Whatugonnado?") * Billy "The Kid" Carson - rummut, syntetisaattori, päälaulu, kuoro ("The Golden Throat"), taustalaulu (kappaleissa 2, 4, 6 ja 8) ja "juhlan äänet" (kappaleessa "Whatugonnado?") * Nick "Nic" Plytas - piano ja syntetisaattori (soolo kappaleessa "It Keeps A Growin") === Blow by Blow Horns === * David "Baps" Baptiste - saksofonit (soolo kappaleessa "It Keeps A Growin"), kuoro ("The Golden Throat"), "juhlan äänet" (kappaleessa "Whatugonnado?") ja taustalaulu (kappaleessa "Nine Times") * Nat Augustin - pasuuna, kuoro ("The Golden Throat"), "juhlan äänet" (kappaleessa "Whatugonnado?") ja taustalaulu (kappaleissa "It Keeps A Growin" ja "Nine Times") * Raoul D'Olivera - trumpetti (kappaleessa "Since I Ain't Got You"), flyygelitorvi ja "juhlan äänet" (kappaleessa "Whatugonnado?") * Colin Granham - trumpetti ja flyygelitorvi ja "juhlan äänet" (kappaleessa "Whatugonnado?") === Tuotanto === * William H. Carson - tuottaja * Sound Suite Studios - äänitys (joulukuu -82, Lontoo) * Takomo Studios - ylimääräinen äänitys (maaliskuu -83, Helsinki) * Eirik "The Mad Norwegian" Wangberg - miksaus (Takomo Studios, maaliskuu-83) * Kojo - "luova tiimi" * Markus Heikkerö - "luova tiimi", suunnittelu ja kuvitus * Anne Luoto - kannen "Time Won't Wait" -kalligrafia == Lähteet == Luokka:Kojon albumit Luokka:Vuoden 1983 albumit
Bryan Stevenson

Bryan Stevenson (s. 14. marraskuuta 1959, Milton, Delaware, Yhdysvallat) on yhdysvaltalainen New Yorkin yliopiston professori, lakimies, kirjailija ja aktivisti, joka pyrkii ajamaan muun muuassa köyhien, mielisairaiden ja nuorten oikeuksia. Stevenson valmistui vuonna 1985 Harvardin yliopistosta yleisen politiikan maisterin tutkinnolla ja oikeustieteen tutkinnolla. Hän on asunut samasta vuodesta Montgomeryssä, Alabamassa. == Lähteet == Luokka:Yhdysvaltalaiset professorit Luokka:Yhdysvaltalaiset kirjailijat Luokka:Yhdysvaltalaiset juristit Luokka:Aktivistit Luokka:Vuonna 1959 syntyneet Luokka:Elävät henkilöt
Auvergne (D654)

Auvergne (runkonumero D654) on Ranskan laivaston 14. helmikuuta 2018 palvelukseen otettu Aquitaine-luokan monitoimifregatti. == Valmistus == Alus tilattiin DCNS:ltä, missä köli laskettiin elokuussa 2012. Alus laskettiin vesille 2. syyskuuta 2015 ja otettiin palvelukseen 14. helmikuuta 2018. == Palvelus == Alus on palveluksessa. == Lähteet == * Luokka:Aquitaine-luokan fregatit
Bretagne (D655)

Bretagne (runkonumero D655) on Ranskan laivaston 20. helmikuuta 2019 palvelukseen otettu Aquitaine-luokan monitoimifregatti. == Valmistus == Alus tilattiin DCNS:ltä, missä köli laskettiin lokakuussa 2013. Alus laskettiin vesille 16. syyskuuta 2016 ja otettiin palvelukseen 20. helmikuuta 2019. == Palvelus == Alus on palveluksessa. == Lähteet == * Luokka:Aquitaine-luokan fregatit
Normandie (D651)

Normandie (runkonumero D651) on Ranskan laivaston 3. kesäkuuta 2020 palvelukseen otettu Aquitaine-luokan monitoimifregatti. == Valmistus == Alus tilattiin DCNS:ltä, missä köli laskettiin vuonna 2014. Alus laskettiin vesille 1. helmikuuta 2018 ja otettiin palvelukseen 3. kesäkuuta 2020. == Palvelus == Alus on palveluksessa. == Lähteet == * Luokka:Aquitaine-luokan fregatit
Kaakkolampi (Ähtäri, pohjoinen Mäkikylä)

Kaakkolampi on Etelä-Pohjanmaalla Ähtärissä Mäkikylän lähellä sijaitseva lampi. Toisella puolella Ähtäriä sijaitsee etelämpänä toinenkin Mäkikylä, jonka lähellä on myös Kaakkolampi. == Maantietoa == Kaakkolammen pinta-ala on 1,8 hehtaaria, se on noin 200 metriä pitkä ja 120 metriä leveä. Siinä ei ole saaria. Lampi on luodattu ja siitä on julkaistu syvyyskartat. Sen rantaviivan pituus on noin 600 metriä ja rannat ovat osittain soistunutta metsämaata. Kaakkolammen itärannan ohittaa noin 100 metrin etäisyydeltä yhdystie 17253. == Vesistösuhteet == Kaakkolampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 183,7 metriä mpy. Sen luoteisosasta lähtevä laskuoja johtaa Tyystänjärveen. == Lähteet == Luokka:Niemisjoen valuma-alue Luokka:Ähtärin järvet
Keltanokkamatkija

Keltanokkamatkija (Margarops fuscatus) on matkijoihin kuuluva lintulaji. Lajia tavataan useilla trooppisen Länsi-Atlantin saarilla. == Koko ja ulkonäkö == Keltanokkamatkija kasvaa 28-30 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat tumman harmahtavan ruskeat. Rinta ja vatsa ovat pohjaväriltään valkoiset, ja niissä on runsaasti ruskeita viiruja. Pyrstönkärjet ovat valkoiset. Keltanokkamatkijan nokka on kookas, tukeva ja vaaleankeltainen. == Levinneisyys ja elintavat == Keltanokkamatkijaa tavataan useilla saarilla Bahaman eteläosista Pienille-Antilleille ja Bonairelle ulottuvalta alueelta. Lajin elinympäristöä ovat monentyyppiset metsät ja tiheiköt. Keltanokkamatkija liikkuu tavanomaisesti yksin tai pareittain. Sen ravintoa ovat hyönteiset, pienet selkärankaiset eläimet, lintujen munat ja hedelmät. Laji on kolopesijä. == Lähteet == Luokka:Matkijat
Kirjallisuusvuosi 1738

Kirjallisuusvuosi 1738 käsittelee vuoden 1738 tärkeitä kirjallisuuden tapahtumia, uutisia ja julkistuksia. == Tapahtumia == * Valtiokalenteri alkoi ilmestyä Ruotsissa. Suomen valtiokalenteri on aloittanut vuonna 1811. * Tutkimusmatkailija Jean-Baptiste Bouvet de Lozier lähti tutkimusmatkalle Hyväntoivoniemen eteläpuolisille merialueille. == Julkaisuja == * Peter Artedi - Ichthyologia (kalatutkimuksen perusteos) * Daniel Bernoulli - Hydrodynamica (fysiikkaa) * Richard Glover - Leonidas * Voltaire - Sept Discours en Vers sur l'Homme 1738 Luokka:1738
Bankin ja Monumentin metroasemat

Bank ja Monument on Lontoon metroon kuuluva asemakompleksi, jonka kautta kulkevat Central-, Northern-, DLR-, Waterloo & City-, Circle- ja District- linjat. Bank sijaitsee Central-linjalla St. Paul’sin ja Liverpool Streetin asemien välissä ja Northern-linjalla Moorgaten ja London Bridgen asemien välissä. Lisäksi Waterloo & City liikennöi asemalta ilman välipysähdyksiä Waterloon metroasemalle. Bank toimii myös DLR-linjan läntisenä päätepysäkkinä, josta seuraava asema itään on Shadwell. Monument sijaitsee Circle- ja District-linjoilla Cannon Streetin ja Tower Hillin asemien välissä. Monumentin metroasema avattiin Eastcheap-nimisenä lokakuussa 1884, mutta sen nimi muutettiin nykyiselleen jo kuukauden kuluttua avajaisista läheisen Lontoon suuren palon muistomerkin mukaan. Bankin metroasema avattiin vuonna 1900 ja nimettiin läheisen Bank of Englandin pääkonttorin mukaan. Metroasemat yhdistettiin tunnelilla toisiinsa vuonna 1933. Saksalaiset pudottivat Bankin asemalle pommin 11. tammikuuta 1941 toisen maailmansodan aikana. Räjähdys tuhosi lippuhallin ja eteni tunneleita ja liukuportaita pitkin asemalaitureille saakka vaatien 111 henkeä. Bankin metroasema uusittiin vuosina 2016–2023 toteutetussa rakennushankkeessa, joka tuli maksamaan 700 miljoonaa puntaa. Hankkeen myötä aseman kapasiteetti suureni 40 prosenttia ja liukuportaiden määrä kasvoi 27:een, mikä on enemmän kuin millään muulla Lontoon metron asemalla. == Lähteet == Luokka:Lontoon Cityn metroasemat
Maatalousansioiden ritarikunta

Maatalousansioiden ritarikunta () on ranskalainen ritarikunta. Se perustettiin 7. heinäkuuta 1883. Tuolloin se oli arvojärjestyksessän toiseksi korkein kunnianosoitus Kunnialegioonan jälkeen. Kunnianosoitusta jaetaan tunnustuksena erityisistä ansioista maatalouden saralla. Ansioiksi lasketaan muun muassa maatalouskäytäntöjen kehittäminen ja maatalouteen liittyvä tieteellinen tutkimus. Ritarikunnan eri luokkien määrä on rajattu siten, että joka luokalle on oma vuosikiintiö nimitettäville jäsenille. Ritariksi nimitettävien henkilöiden tulee olla vähintään 30-vuotiaita ja heillä on oltava vähintään 15 vuoden kokemus maataloudesta. Ylennys upseeriksi tapahtuu aikaisintaan viiden vuoden päästä ja tästä ylennys komentajaksi aikaisintaan kymmenen vuoden päästä. Ritarikunnassa on kolme luokkaa (sulkeissa vuosikiintiö): * komentaja (60 henkilöä) * upseeri (600 henkilöä) * ritari (2000 henkilöä) == Lähteet == Luokka:Ranskalaiset ritarikunnat Luokka:Ranskan maatalous
Fintelligensin diskografia

Tämä on suomalaisen rap-yhtye Fintelligensin diskografia. == Albumit == * Renesanssi (2000) * Tän tahtiin (2001) * Kokemusten summa (2002) * Lisää (2008) * Mun tie tai maantie (2010) * Täytyy tuntuu (2011) == Kokoelmat == * Nää vuodet 1997–2003 (2003) * Fintelligens Collections (2007) == Singlet == * Vapaa tyyli / Finvasion (1997-1998) * Voittamaton (1999) * Kellareiden kasvatit (2000) * Stockholm–Helsinki (2000) * Kelaa sitä (2000) * Kaikki tietää / Viikonloppuilta (2001) * Pää pystyyn (2001) * Heruuks? (2001) * Kaks jannuu (2002) * Sori (2002) * En vaihtais päivääkään (2002) * Kaikki peliin (2003) * Vaan sil on väliä (2003) * Hoida homma (2008) * Määränpää (2008) * Miljoona (2009) * Mikä boogie (2010) * Sato tai paisto (2010) * Rotko (2010) * Ei tekosyitä (2011) * Etkot, juhlat, jatkot (2011) * Kivijalka (2018) == Videot == * "Voittamaton" (1999) * "Kellareiden kasvatit" (2000) * "Stockholm–Helsinki" (mukana Petter & Peewee, 2000) * "Pää pystyyn" (2001) * "Heruuks?" (2001) * "Sori" (2002) * "En vaihtais päivääkään" (mukana Jurassikki & Brutus, 2002) * "Kaikki peliin" (2003) * "Vaan sil on väliä" (mukana Illi, 2003) * "Hoida homma" (2008) * "Määränpää" (mukana Lauri Tähkä, 2008) * "Miljoona" (2009) * "Mikä boogie" (2010) * "Sato tai paisto" (2010) * "Ei tekosyitä" (2011) * "Etkot, juhlat, jatkot & kesäkumit" (mukana Cheek, 2011) * "52 viikonloppuu" (2012) == Vierailijana == Artisti Kappale Albumilta Muut vierailijat Vuosi Kapasiteettiyksikkö "7 veljestä 2" Päivästtoiseen Avain & Jussi Valuutta 2001 Eye N' I "Lär Dom" Hardkår (single) Natural Bond 2001 Kapasiteettiyksikkö "Meitsit rullaa" Klassikko 2002 Sere "Lumivyöry" Pari valittua sanaa 2000–2004 2004 Asa "Eläköön mummola" Via Karelia 2009 Luokka:Fintelligens Luokka:Diskografiat
Mopomiitti

Mopomiitti on mopojen ja muiden kevytmoottoriajoneuvojen kuljettajien tapaaminen. == Järjestäjät == Tapahtumien järjestäjinä saattavat toimia kunnat ja nuorisojärjestöt tai kuka tahansa mopoilija itse. Mopomiiteissä nuoret tapaavat toisiaan ja esittelevät ajoneuvojaan. Keuliminen ja kiihdyttäminen pitkällä suoralla on tyypillistä . Tapahtumiin osallistuu usein myös muita ajoneuvoja, kuten autoja ja moottoripyöriä. Helsingin Sanomien kertoi syksyllä 2021 suurien, yli 100 nuoren mopomiittien yleistyneen. == Laillisuus == Liikenneturvan asiantuntijan mukaan luvalliset mopomiitit ovat mahdollisia, vaikka mopoilijat voivat kokea mopomiittien saavan kovaa vastustusta kansalaiskeskustelussa. Mopomiitin järjestäminen vaatisi yleisötilaisuuden järjestämiseen tarvittavat luvat poliisilta. Viranomaiset voivat olla valmiita laillisen mopomiitin järjestämiseen, mutta hakemuksien ja lupien käsittely on koettu nuorten osalta hankalaksi. Tapahtuman järjestäminen voi itsessään olla kiellettyä, mikäli poliisi tulkitsee toiminnan tieliikennelaissa kielletyksi, tarpeettomaksi ja häiritseväksi ajoneuvolla ajoksi. === Rikkeet === Ylen vuonna 2023 julkaisemissa artikkeleissa nuoret kertovat, että kumin käryttäminen ja keuliminen ovat osa tapahtumaa. Keuliminen voidaan nähdä tieliikennelain osalta huolimattomana tai varomattomana ajona, sillä etupyörä ilmassa oleva ajoneuvo ei ole täysin hallittavissa. Keuliva mopoilija voidaan tuomita päiväsakkoon. Lapin poliisin liikenneyksikön johtaja on kommentoinut Ylelle, ettei poliisi halua estää nuoria kokoontumasta ja tapaamasta toisiaan ja että törkeistäkin liikennerikoksista voi aina ottaa opiksi. == Lähteet == Luokka: Mopot Luokka: Moottoriurheilu
Julius Freyberg

Julius (Julio) Freyberg (; 7. maaliskuuta 1854 Grodno – ?)Harry Halén: Santarmisto Suomessa: Suomenmaalainen santarmikunta 1817–1917, s. 3–4, 6, 8–9, 26. Unholan aitta 41. Helsinki 2013.Фрейберг Юлий Эдуардович Grwar.ru. Viitattu 7.8.2023. oli venäläinen kenraalimajuri, joka toimi Suomen santarmihallituksen päällikkönä ensimmäisen sortokauden aikana vuosina 1899–1905. Freyberg kävi reaalikoulun Białystokissa, valmistui sotilastopografikoulusta vuonna 1876 ja palveli sen jälkeen armeijan sotilastopografikunnassa. Hän osallistui vuosien 1877–1878 Turkin sotaan. Myöhemmin hän kävi Nikolain yleisesikunta-akatemian ja yleni luutnantiksi 1877, kapteeniksi 1884, kaartinkapteeniksi 1887 ja everstiksi 1892. Freyberg oli rautatiesantarmipoliisihallinnon päällikkönä Minskissä vuosina 1898–1899 ja Harkovan–Tsaritsynin radalla vuonna 1899. Suomen santarmihallituksen päälliköksi hän tuli toukokuussa 1899. Hän sai kenraalimajurin arvon vuonna 1901. Suomen santarmihallinnolle annettiin vuonna 1903 asetuksella valtuudet suorittaa rikostutkimuksia,Marti Simola (toim.): Ratakatu 12: Suojelupoliisi 1949–2009, s. 200. WSOY, Helsinki 2009. mutta nämä poliisivaltuudet kumottiin vuoden 1905 suurlakon jälkeen. Freyberg joutui poistumaan Suomesta suurlakon jälkeen, ja ennen lähtöään hän määräsi Suomen santarmihallituksen arkistot ja muun muassa kaikki aktivisteja koskeneet asiakirjat poltettaviksi. Freyberg oli rautatiesantarmipoliisihallinnon päällikkönä Pietarissa vuosina 1906–1908 ja Moskovassa vuosina 1908–1913 ja Suomen rautateiden santarmipoliisihallituksen päällikkönä Helsingissä vuosina 1913–1917. Hänet vangittiin vuoden 1917 helmikuun vallankumouksen yhteydessä Helsingissä. Freyberg vangittiin uudelleen vuonna 1921 yhdessä poikansa kanssa Butyrkan vankilaan Moskovassa mutta vapautettiin myöhemmin. Erään tiedon mukaan hän olisi kuollut nääntymällä nälkään. Freyberg asui vuosina 1902–1903 Villa Toivolan huvilassa Helsingissä. ==Lähteet== Luokka:Venäläiset kenraalit Luokka:Vuonna 1854 syntyneet Luokka:Vuonna 1921 kuolleet
William Gaddis

William Thomas Gaddis (29. joulukuuta 1922 New York, New York, Yhdysvallat – 16. joulukuuta 1998 East Hampton, New York, Yhdysvallat) oli yhdysvaltalainen kirjailija, joka kuuluu toisen maailmansodan jälkeisten modernististen kirjailijoiden parhaimmistoon.William Gaddis, Britannica. Viitattu 7.8.2023 Gaddis opiskeli Harvardin yliopistossa mutta jätti opinnot kesken ja työskenteli pari vuotta The New Yorkerin toimituksessa faktantarkistajana ennen kuin lähti kiertämään maailmaa. Hän sai julkista huomiota 1955 ilmestyneellä keskustelua herättäneellä romaanillaan The Recognition, jossa hän aluksi parodioi Faustia mutta päätyy lopulta henkisen konkurssin monitasoiseen tutkimiseen. Kritiikistä lannistunut Gaddis vaikeni kirjailijana 20 vuotta. Seuraavassa teoksessaan JR (1975) hän kuvaa yhdysvaltalaista yritysmaailmaa pitkillä kakofonisilla dialogeilla. Pessimismi yhä vain voimistuu kolmannessa teoksessa Carpenter’s Gothic (1985), joka kuvaa aikakauden Yhdysvaltojen henkistä sekasortoa. Vuonna 1994 ilmestynyt A Frolic of His Own kuvaa yhdysvaltalaisessa yhteiskunnassa rehottavaa käräjöintihalukkuutta. Hänen viimeinen kaunokirjallinen teoksensa Agapē Agape ilmestyi vasta hänen kuolemansa jälkeen 2002, kuten myös tekstikokoelma The Rush for Second Place: Essays and Occasional Writings. Gaddisin tuotanto on saanut vaikutteita James Joycelta ja antanut vuorostaan vaikutteita Thomas Pynchonille. Pitkiä monologeja ja dialogeja yhdistää nimellinen juonenkuljetus, jota välimerkit harvakseltaan rytmittävät. Hänen teoksilleen on luonteenomaista musta huumori ja tapahtumattomuus. Gaddis sai yhdysvaltalaisen kirjallisuuspalkinnon National Book Award vuonna 1976 teoksestaan JR ja 1994 teokseta A Frolic of His Own.William Gaddis: Bio, National Book Foundation. Viitattu 7.8.2023 ==Lähteet== ==Aiheesta muualla== * Ville Heinola, Matter, System and Agency in William Gaddis’ JR Opinnäyte, Turun yliopisto 2019 Luokka:Yhdysvaltalaiset kirjailijat Luokka:Vuonna 1922 syntyneet Luokka:Vuonna 1998 kuolleet
EliGE

Jonathan David ”EliGE” Jablonowski (s. 16. heinäkuuta 1997) on yhdysvaltalainen Counter-Strike 2 -ammattilainen. Hän on edustanut tammikuusta 2025 FaZe Clania. Hänet luetaan laajalti Pohjois-Amerikan parhaiden pelaajien joukkoon. Hänet on valittu maailman 20 parhaan pelaajan joukkoon kuudesti ja neljästi turnauksen parhaaksi pelaajaksi. == Ura == Jablonowski aloitti elektronisen urheilun alun perin StarCraft II:n pelaamisella. Hän sai esimerkkiä nimimerkin ”select” omanneelta pelaajalta, mikä oli johdettu espanjankielisestä sanasta elige. Jablonowski otti sen pelinimekseen myöhemmin Counter-Strikessa, jossa hän aloitti vuonna 2014. Hän sai ensikosketuksen peliin joukkueissa Justus Pro ja Elevate, kunnes hän liittyi maaliskuussa 2015 Team Liquidiin. Hän korvasi joukkueessa Keith ”NAF” Markovicin. Joukkue tuli seuraavan vuoden ESL One Colognessa toiseksi ja MLG Columbuksessa sijalle 3.–4. Jablonowski on saavuttanut urallaan henkilökohtaisesti eniten vuonna 2019, jolloin hänet valittiin kolmen turnauksen parhaaksi pelaajaksi. Niistä ensimmäinen oli DreamHack Masters Dallas 2019, jonka semifinaalissa Furia Esportsia hän sai peräti 1,59 keskiarvon. Se koostui 54 taposta ja 28 kuolemasta. Hänen turnauskeskiarvonsa oli 1,24, ja hän sai keskimäärin 0,82 tappoa ja kuoli keskimäärin 0,63 kertaa kierroksella. Seuraava MVP-palkinto tuli ESL Pro League Season 9 Finals -turnauksesta kesäkuussa, jossa Jablonowski saavutti erityisesti neljännesvälierissä Astralista vastaan. Hänen turnauskeskiarvonsa oli 1,29, minkä lisäksi tapot ja kuolemat kierroksittain olivat identtiset edellisen MVP-turnauksen kanssa. Vuoden viimeisen MVP- palkintonsa hän sai IEM Chicagosta, jossa hän oli finaalissa ottelun paras pelaaja 1,62 keskiarvollaan. Hänen turnauskeskiarvonsa oli MVP-voitoista korkein 1,41, ja hän sai keskimäärin 0,88 tappoa ja kuoli keskimäärin 0,59 kertaa kierroksella. Jablonowski valittiin Counter-Strikeen keskittyneen HLTV- sivuston toimesta maailman neljänneksi parhaaksi pelaajaksi samana vuonna. Jablonowski on voittanut vuoden 2025 alkuun mennessä viimeisimmän MVP- voittonsa ESL Pro League Season 11 North America -turnauksesta huhtikuussa 2020. Hän oli finaalissa Evil Geniusesia vastaan joukkueensa toiseksi paras pelaaja 1,29 keskiarvollaan, joka koostui 44 taposta ja 25 kuolemasta. Joukkue sai joulukuussa 2022 hopeaa erittäin merkittävästä BLAST Premier World Final -turnauksesta, kun se hävisi G2 Esportsille finaalissa. Jablonowski liittyi Complexity Gamingiin kesäkuussa 2023 korvaten Justin ”FaNg” Coakleyn. Joukkue voitti kesäkuussa 2024 ESL Challenger Jönköping -turnauksen Ruotsissa, ja Jablonowskin finaalikeskiarvo 1,46 oli selvästi ottelun korkein. Hän liittyi yhdysvaltalaisjoukkue FaZe Claniin tammikuussa 2025. == Saavutukset == === HLTV TOP 20 === Vuosi Sijoitus 2017 12. 2018 15. 2019 4. 2020 8. 2021 19. 2024 19. === MVP === * DreamHack Masters Dallas 2019 * ESL Pro League Season 9 Finals * IEM Chicago 2019 * ESL Pro League Season 11 North America == Lähteet == Luokka:Yhdysvaltalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
The Catalyst (albumi)

The Catalyst on ruotsalaisen metalliyhtye Amaranthen seitsemäs studioalbumi, joka julkaistiin 23. helmikuuta 2024. Albumi on yhtyeen ensimmäinen, jolla uusi murinalaulaja Mikael Sehlin on mukana. == Kappaleet == # # # # # # # # # # # # == Kokoonpano == * Elize Ryd – laulu * Mikael Sehlin – murinalaulu * Olof Mörck – kitara, koskettimet * Johan Andreassen – bassokitara * Morten Løwe Sørensen – rummut * Nils Molin – laulu == Arvostelut == * Kaaoszine: * Soundi: * Inferno: == Lähteet == Luokka:Amaranthen albumit Luokka:Vuoden 2024 albumit
OSee

Joshua ”oSee” Ohm (s. 31. toukokuuta 1999) on yhdysvaltalainen Counter-Strike 2 -ammattilainen. Hän pelaa AWP-tarkkuuskivääriä NRG-joukkueessa. == Ura == OSee on vaihtanut uransa aikana lukuisten joukkueiden välillä, ollen niissä aina alle vuoden, joissakin vain päiviä. Kuitenkin vuoden 2020 alussa hän siirtyi Cloud9:n riveihin kymmeneksi kuukaudeksi. Heidän paras sijoituksensa oli 4. sija S-tason turnauksesta Flashpoint Season 1. Joukkueen hävitessä suomalaiselle HAVU Gamingille oSeen rating oli joukkueen toiseksi paras (1,01). Seuraavaksi hän siirtyi Extra Saltiin yli vuodeksi. He voittivat yhden tärkeän turnauksen, joka oli DreamHack Open March 2021: North America. Lisäksi he saavuttivat toisen sijan Funspark ULTI 2020:ssa. Vuoden 2021 lopussa oSee siirtyi Liquidiin ja heidän tärkeimmät sijoituksensa ovat olleet kaksi S-tason turnausten hopeasijoitusta turnauksista ESL Pro League Season 16 ja BLAST Premier: World Final 2022. Ensimmäisen finaalissa oSeen rating oli 1,09 ja jälkimmäisen finaalissa 0,80. Molemmissa hän oli joukkueensa keskivertoa. OSee siirtyi NRG:n joukkueeseen marraskuussa 2023. == Lähteet == Luokka:Yhdysvaltalaiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
Lapset auringon alla

Lapset auringon alla on Miki Liukkosen vuonna 2013 ilmestynyt romaani. Se on Liukkosen esikoisromaani, jota ennen häneltä oli ilmestynyt kaksi runokokoelmaa. Lapset auringon alla oli ehdolla Runeberg-palkinnon saajaksi. Romaani koostuu kahdesta osasta. Niistä ensimmäinen keskittyy ökyrikkaan Jonas Auerin elämään, jossa keskeisessä roolissa ovat nautintojen ohella erilaiset taidehankkeet. Hänen vierailullaan Keltaisen värin messuilla on merkittävä vaikutus kirjan tapahtumiin. Teoksen toisessa osassa puolestaan kerrotaan Auerin pojan Henry Guardueci-Auerin kasvutarina. Hän innostuu musiikista ja kiinnostuu lento-onnettomuudessa surmansa saaneen isänsä jättämästä perinnöstä sekä salaperäisestä uuszeniläisyydestä. Lapset auringon alla sisältää viittauksia muun muassa Michel Houellebecqin kirjoihin. Siinä on myös metafiktiivisiä aineksia, joista eräs esimerkki on Auer-kertomuksen käsikirjoitukseen parannuksia peräänkuuluttava kustannustoimittaja. == Lähteet == Luokka:Suomalaiset romaanit Luokka:Vuoden 2013 kirjat Luokka:Miki Liukkonen
Arue (Landes)

Arue on kunta Lounais-Ranskassa Landesin departementissa Uuden-Akvitanian alueella. Se sijaitsee noin 27 kilometriä Mont-de-Marsanin kaupungista koilliseen. pienoiskuva|vasen|Saint-Pierren kirkko Ginxin kylässä oleva Saint- Pierren kirkko on rakennettu 1100-luvulla. Tyyliltään se on romaaninen. Kirkon linnoitettu kellotorni ampuma-aukkoineen on luultavasti 1300-luvulta. ==Lähteet== ==Aiheesta muualla== Luokka:Landesin kunnat
Arue

Arue voi tarkoittaa seuraavia: == Maantiede == * Arue, kunta Landesin departementissa Ranskassa * Arue, kunta Ranskan Polynesiassa
Viljavalmiste

Viljavalmiste eli viljatuote tarkoittaa viljakasvien jyvistä valmistettuja väli- ja lopputuotteita. Jyviä jauhamalla, rouhimalla tai höyryttämällä saatavia tuotteita ovat hiutaleet, jauhot, leseet, lestyjauhot, sihtijauhot ja suurimot. Viljavalmisteita ovat myös leipomotuotteet, kuten leivät ja leivonnaiset, sekä murot ja pastat. Viljavalmisteista saatavia elimistön hyväkseen käyttämiä ravintoaineita ovat erityisesti hiilihydraatit ja ravintokuitu. Niistä saa myös vitamiineja, kivennäisaineita ja hivenaineita. ==Lähteet== *
Roquefort (Landes)

Roquefort on kunta Lounais-Ranskassa Landesin departementissa Uuden-Akvitanian alueella. Se sijaitsee Douze-joen ja sen sivujoen Estamponin haarassa, noin 22 kilometriä Mont-de-Marsanin kaupungista koilliseen. pienoiskuva|vasen|Neitsyt Marian kirkko Roquefortin sijainti kahden joen yhtymäkohdassa on tehnyt siitä strategisesti tärkeän kaupungin, ja se on ollut linnoitettu jo 1100-luvulla. Ensimmäinen Roquefortin linna rakennettiin vuonna 1108 joen törmällä olevalle kalliolle. Nykyään siitä on jäljellä vain torni. Myös Neitsyt Marian kirkko (Notre-Dame de l'Assomption) on rakennettu 1100-luvulla. Alun perin se oli Saint-Severin luostarin alaisuudessa olleen benediktiiniläisluostarin kirkko. Kirkko rakennettiin osittain uudelleen 1200-luvulla. Kirkko kärsi hävityksestä Ranskan uskonsodissa vuonna 1569. Tämän jälkeen se rakennettiin jälleen uudelleen. Samalla se varustettiin puolustusjärjestelmällä, johon kuului myös linnoituksen luonteen antava neliömäinen torni. ==Lähteet== ==Aiheesta muualla== Luokka:Landesin kunnat
Roquefort (täsmennyssivu)

Roquefort voi tarkoittaa seuraavia: == Ruoka == * Roquefort, juusto == Maantiede == === Ranskalaisia kuntia === * Roquefort, kunta Gersin departementissa * Roquefort, kunta Landesin departementissa * Roquefort, kunta Lot-et-Garonnen departementissa * Roquefort-de-Sault, kunta Auden departementissa * Roquefort-des-Corbières, kunta Auden departementissa * Roquefort-la-Bédoule, kunta Bouches-du-Rhônen departementissa * Roquefort-les- Cascades, kunta Ariègen departementissa * Roquefort-les-Pins, kunta Alpes- Maritimesin departementissa * Roquefort-sur-Garonne, kunta Haute-Garonnen departementissa * Roquefort-sur-Soulzon, kunta Aveyronin departementissa
Kesäuniversiadit 2021

XXXI kesäuniversiadit järjestettiin Chengdussa Sichuanin maakunnassa Kiinassa 28. heinäkuuta – 8. elokuuta 2023. Chengdun kesäuniversiadit oli alun perin tarkoitus järjestää elokuussa 2021, mutta kisoja jouduttiin siirtämään Covid-19-pandemian vuoksi kahteen kertaan. Chengdun kisat korvaavat käytännössä vuoden alun perin Venäjän Jekaterinburgiin suunnitellut kesäuniversiadit, jonka isännöintioikeudet evättiin Venäjän hyökyttyä Ukrainaan Sen vuoksi Chengudun kisoja kutsutaan edelleenkin vuoden 2021 kesäuniversiadeiksi. Kisoihin ei osallistunut Venäjän ja Valko-Venäjän urheilijoita Venäjän Ukrainaan hyökkäyksen johdosta. Sen lisäksi Iso- Britannia, Kanada ja Uusi-Seelanti jäivät myös pois kisoista. Avajaiset pidettiin 28. heinäkuuta 2023 Dong'anhu-stadionilla, joka korvasi Chengdun stadionin kaupungin pääurheilukeskuksena. Suomen kisajoukkueeseen kuului 76 urheilijaa 11 lajissa. Suomen joukkue kilpaili ampumaurheilussa, jousiammunnassa, judossa, koripallossa, miekkailussa, rytmisessä voimistelussa, taekwondossa, telinevoimistelussa, uimahypyissä, uinnissa ja yleisurheilussa. Universiadeissa kilpailtiin vakiolajien – judo, koripallo, lentopallo, miekkailu, pöytätennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu – lisäksi kuudessa kisajärjestäjän valitsemassa lajissa. Nämä lajit ovat ammunta, jousiammunta, soutu, sulkapallo, taekwondo sekä wushu. Eniten mitaleja keräsi isäntämaa Kiina (177 mitalia), toiseksi tuli Japani (92 mitalia) ja kolmanneksi Etelä- Korea (58 mitalia). Suomalaiset saavuttivat yhden kultamitalin Urho Kujanpään voitettua seiväshypyssä kultaa ja kolme pronssimitalia Topias Laineen keihäänheitossa, Venla Pulkkasen korkeushypyssä ja naisten koripallon joukkueen. Lisäksi muita parhaita suomalaissijoituksia olivat Ella Junnilan 4. sija korkeushypyssä, Saara Keskitalon 6. sija 100 metrin aidoissa, Helena Leveelahden 6. sija kiekonheitossa, Jaakko Paavolaisen 6. sija kalpamiekkailussa, Kiira Väänäsen 7.sija moukarinheitossa, Eemil Helanderin 7. sija 5 000 metrillä Fanny Teijonsalon 7. sija naisten 50 metrin vapaauinnissa. ==Lähteet== ==Aiheesta muualla== *Kilpailujen virallinen sivusto 2021 Luokka:Vuoden 2023 urheilu Luokka:Kiinan urheilutapahtumat Luokka:Chengdu